Diari Oficial de la Generalitat Valenciana


Sumari del DOGV 3772, del 15-06-2000 (2000/4249)

RESOLUCIÓ de 30 de març de 2000, del conseller d'Obres Públiques, Urbanisme i Transports, per la qual s'emet un informe favorable sobre la modificació número 6, respecte a les zones verdes afectades, del Pla General de Catarroja i s'aprova definitivament la modificació núm. 6 del Pla General de Catarroja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4249


Data del document
:   30-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Catarroja
    * pla d'urbanisme

RESOLUCIÓ de 30 de març de 2000, del conseller d'Obres Públiques, Urbanisme i Transports, per la qual s'emet un informe favorable sobre la modificació número 6, respecte a les zones verdes afectades, del Pla General de Catarroja i s'aprova definitivament la modificació núm. 6 del Pla General de Catarroja. [2000/S4249]
  
Vist l'expedient que fa referència a la modificació número 6 del Pla General d'Ordenació Urbana de Catarroja (València), i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant l'acord del ple municipal de Catarroja, en la sessió de 30 de setembre de 1999. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 30 de novembre de 1999.
  
Segon
  
El projecte consta de memòria justificativa, plànols d'informació i d'ordenació.
  
Tercer
  
Durant la tramitació de l'expedient es va sol·licitar un informe amb data 3 de gener del 2000 a la Direcció de Patrimoni de Renfe i a la Subdirecció General de Plans i Projectes d'Infraestructura Ferroviària del Ministeri de Foment, sense que fins ara es tinga constància de la seua emissió.
  
Quart
  
El municipi de Catarroja té un Pla General d'Ordenació Urbana aprovat definitivament per la Comissió Territorial d'Urbanisme en la sessió de 29 de març de 1988.
  
Cinqué
  
La Comissió Territorial d'Urbanisme de València, en la sessió celebrada el dia 28 de febrer de 2000, va adoptar l'acord d'informar favorablement sobre la modificació núm. 6 del Pla General de Catarroja i elevar al conseller d'Obres Públiques, Urbanisme i Transports la proposta d'aprovació definitiva.
  
Fonaments de dret
  
Primer
  
Respecte al procediment, la tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). La documentació està completa, a l'efecte del compliment del que estableix l'article 27 de la LRAU.
  
Segon
  
L'objecte de la modificació és la reordenació dels voltants de l'estació de Renfe, que respon a la necessitat de l'ampliació de l'edifici actual, l'execució d'un pas inferior sota les vies, l'ordenació dels accessos viaris i la previsió dels aparcaments necessaris.
  
Es justifica l'actuació des de les necessitats de remodelació de l'actual estació ?que parteix del conveni que hi ha entre l'administració municipal i Renfe-, la resolució dels problemes de circulació i la regeneració dels voltants.
  
La reordenació proposada afecta bàsicament la qualificació del sòl públic, i es genera un xicotet increment d'aquest i una reducció de l'edificabilitat.
  
En relació amb la modificació que afecta zones verdes, encara que la zona verda prevista en el Pla General d'Ordenació Urbana està afectada per la reordenació viària proposada, es modifica únicament la seua ubicació, i es manté globalment la superfície dels espais lliures inicialment previstos en l'àmbit.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La modificació comporta una diferent qualificació o ús urbanístic de zones verdes abans previstes, per la qual cosa requereix un informe previ del Consell Superior d'Urbanisme -substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la llei esmentada.
  
No es considera necessari el dictamen del Consell Jurídic Consultiu de la Comunitat Valenciana establert en l'article 10.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Cinqué
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 38.3 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa de general i pertinent aplicació i amb l'informe previ de la Comissió Territorial d'Urbanisme, resolc:
  
1. Informar favorablement sobre la modificació número 6 del Pla General de Catarroja respecte les zones verdes afectades.,
  
2. Aprovar definitivament la modificació número 6 del Pla General de Catarroja.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.